פליקסונז - מדריך התרופות | שירותי בריאות כללית
פליקסונז
פליקסונזFlixonase
שם רפואי/גנריFluticasone Propionate Nasal
שם מסחריפליקסונז,אלגרו
<p align="left">Fluticasone Propionate</p>
פלוטיקאזון פרופיונאט הוא קורטיקוסטרואיד הפועל ישירות על רירית האף ומוריד גודש ודלקת. התרופה משמשת לטיפול ומניעת נזלת אלרגית עונתית וקבועה במבוגרים וילדים מעל גיל 4 שנים.
התרופה נועדה לשימוש באף בלבד. אין להתיזה לעיניים או לעור. התחלת פעולתה של התרופה אינה מיידית ועשויה לקחת מספר ימים. יש להשתמש בשעה קבועה של היום. לפני שימוש ראשון, או במידה ולא נעשה שימוש בתכשיר במשך שבוע או יותר, יש לנער המיכל בעדינות וללחוץ עד שהמיכל מתיז פעם אחת לאוויר החדר. יש לקנח את האף. הכנס את קצה המיכל לנחיר הנקי כשהמיכל ישר וסגור את הנחיר השני. לחץ פעם אחת ושאף את החומר דרך האף. לאחר השימוש יש לפרק את האפליקטור ולשטפו במים חמים וסבון, לייבש ולהחזירו למקום. אין לעבור על המינון המקסימלי היומי. יש לזרוק התכשיר לאחר סיום הטיפול (גם אם התרסיס טרם התרוקן).
לשמור בטמפרטורת החדר, להרחיק מחום, לחות ואור ישיר. להרחיק מהישג ידם של ילדים.
<p><strong>הריון</strong>: אין מידע בנוגע לבטיחות התרופה. יש עלייה טבעית ברמות הקורטיקוסטרואידים בגוף בתקופת ההריון, ולכן רוב הנשים יחושו הקלה בסימפטומים ללא התרופה. בכל מקרה יש להתייעץ עם&nbsp;הרופא המטפל. </p>
רגישות יתר לתרופה או מרכיבי התכשיר.
1.בשימוש כרוני, עלול לדכא גדילה בילדים. יש לטפל במינון היעיל המינימלי. 2.עלול לדכא מערכת חיסונית ולהגביר סיכון לזיהומים. יש לטפל בזהירות מרבית בחולי שחפת, הרפס עיני, מחלות פטרייתיות סיסטמיות. 3.להימנע מחשיפה לחולים באבעבועות רוח או חצבת. 4.אין להשתמש בתרופה סמוך לניתוח או טראומה לאף. 5. שימוש בו זמנית עם סטרואידים בשאיפה עלול להגביר הסיכוי לתופעות לוואי סיסטמיות. 6. יש להיזהר מהתזה של התרופה לעיניים. 7. לעיתים נדירות, התרופה עלולה לגרום לתופעות רגישות יתר מקומיות (ראה תופעות לוואי). 8. שימוש ממושך, מעל מספר חדשים עלול לגרום לזיהום פטרייתי ברירית האף.
תופעות מקומיות: יובש וגרוי של האף והגרון, הרגשת טעם וריח לא נעימים, דימום מהאף. נדיר: תופעות של רגישות יתר הכולות פריחה ובצקת של הלשון והפנים. תופעות לוואי סיסטמיות קורות בעיקר במתן מינונים גבוהים למשך זמן ארוך: שכיחות גבוהה: כאבי ראש שכיחות נמוכה: מערכת עצבים מרכזית: סחרחורות, חום מערכת העיכול: בחילות, הקאות, כאבי בטן, שלשול מערכת נשימה: דימום מהאף, סימני אסטמה, שיעול, נזלת, ברונכיטיס שונות: כאבים, תסמינים דמויי הצטננות	נדירות: שינויים בחוש הטעם והריח, תופעות אלרגיות, ראיה מטושטשת, כיווץ סימפונות, דלקת לחמית, יובש בעיניים, קטרקט, צרידות, גרון יבש, פצע באף, גרד, שינויים בקול.
Ritonavir - עלייה ברמות fluticasone בדם וסיכון מוגבר ל- Cushing syndrome.